Turistično društvo Sveti Vid

BUTARA VELIKANKA PRED CERKVIJO SV. VIDA V ŠENTVIDU
2024-03-23 | Veidrov trg, Šentvid pri Lukovici, Veidrov trg, Šentvid pri Lukovici
Pred cvetno nedeljo smo naše moči združili v pripravo butare. Priprave se pravzaprav začnejo že nekaj tednov prej s pozivi za zbiranje zelenja. Nato se v petek pred cvetno nedeljo zberemo člani in simpatizerji društva, saj je kar nekaj pridnih rok potrebnih, da se iz zelenja sestavijo šopki, ki jih potem naslednji dan vpletemo v veliko butaro. Desetine šopkov iz zelenja, barvni oblanci, resje, zastava, letos pa tudi krasna lesena plošča z logotipom krasijo našo butaro. Ko je butara pod kozolcem narejena, jo je potrebno odnesti do cerkve, kjer nas čaka še zadnji, morda celo najzahtevnejši del. Tukaj priskočijo na pomoč tudi gasilci in tovornjak z dvigalom, saj je potrebno butaro dvigniti in jo fiksirati, da trdno stoji na svojem mestu. V soboto zvečer župnik v okviru blagoslova zelenja, blagoslovi tudi butaro velikanko. Ponosni smo, da ohranjamo stare slovenske običaje in hvaležni vsem, ki nas podpirate in aktivno sodelujete pri tem.

Skupinska fotografija pred butaro velikanko

23-metrska lepotica pred cerkvijo

Blagoslov butare

Postavljanje butare

Butaro je treba prenesti od kozolca do cerkve

Natančnost in spretnost naših članic

Lesen znak, letošnja novost

Veliko pridnih rok sodeluje pri nastajanju

Butara počasi dobiva obliko

Naši člani v društvenih barvah

Zelenje na butari

Barvit del naše butare

Spretno, zanesljivo in točno

Koliko metrov bo letos visoka?

Vezanje šopkov na butaro

Barvne oblance nam je priskrbela Nuša

Eni režejo, drugi vežejo

Resje za polnejšo butaro

Iz vsega zelenja je treba izločiti uporabno

Vijolični šopki resja

Veliko zelenja

in veliko pridnih rok

Petkov večer je bil v znamenju ročnih spretnosti

Zelenje pod kozolcem

DELAVNICA PRIPRAVE VELIKONOČNIH JEDI
2024-03-15 18:00 - 20:00 (Europe/Ljubljana) | Kulturni dom Antona Martina Slomška Šentvid, Veidrov trg, Šentvid, Slovenija
Delavnico priprave velikonočnih jedi je vodila naša članica Saša Dobrotinšek.
Saša nas je na delavnici naučila pripraviti velikonočno šunko v testu in nam zaupala kopico kuharskih skrivnosti, ki bodo zbranim vsekakor pomagale pri velikončni peki. Medtem, ko je testo vzhajalo, smo se naučili še posebne tehnike barvanja pirhov. Delavnico smo izvedli v Kuturnem domu Antona Martina Slomška v Šentvidu in je med našimi članicami in tudi člani požela res veliko zanimanja.

Izdelava adventnega venčka
2023-12-02 15:00 | Veidrov trg, Šentvid pri Lukovici, Veidrov trg, Šentvid pri Lukovici

Zeliščarska delavnica s Tatjano
2023-11-16 18:00 - 20:00
V četrtek, 16. 11. 2023 ob vas ob 18h vabimo na zeliščarsko delavnico s Tatjano Podbevšek. Izdelovali bomo dišeče voske za izparilnik in mini svečke ter se naučili kako okrasiti sveče s suhim cvetjem. Število mest je omejeno, zato prosim za prijave po mailu tdsv.vid@gmail.com ali po telefonu 041 712 889.
Vabljeni!

Izlet v prleške Atene
2023-11-04
TD Sv. Vid vabi vse svoje člane in simpatizerje v soboto, 4. 11. 2023, na izlet v Prlekijo. Vodil nas bo naš član Damjan Javernik, ki izhaja iz teh krajev.
PROGRAM IZLETA:
06.45 Odhod iz Veidrovega trga v Šentvidu
09:00 Ogled naravnega vrelca slatine – ogled in pokušina slatine. Malica: prleške pogače
10:30 Prleške Atene: Postanek v središču Sv. Jurija ob Ščavnici s strokovnim vodenjem od Kulturno in upravnega središča Sv.Jurij ob Šč. do spominske sobe dr. Antona Korošča. Strokovno vodenje bo prevzel profesor geografije in zgodovine Franci Čuš.
12:00 Oljarna Kocbek, voden ogled oljarne in vodena degustacija bučnih olj.
Po želji peš (15 min.) na Staro Goro ali z avtobusom (5min).
13:30 Stara Gora
Ogled baročne cerkve z drugimi najstarejšimi orglami v Sloveniji, ogled mlina na veter.
15:00 Degustacija vin (AVOS) v kleti TD Sv. Jurij ob Ščavnici
16:30 Kosilo v gostišču Anton v Cerkvenjaku
21:00 Prihod domov
Več informacij tukaj: VABILO NA IZLET TD SV. VID 04.11.2023

Zeliščarska delavnica
2023-10-01 19:00 | Kulturni dom Antona Martina Slomška Šentvid, Veidrov trg, Šentvid, Slovenija

KOLESARSKI IZLET
2023-08-13 08:00 - 13:00
VABILO NA KOLESARSKI IZLET TURISTIČNEGA DRUŠTVA SV. VID: OD ŠENTVIDA DO PLANINSKEGA DOMA V KOMENDI v nedeljo, 13.08.2023

START: ob 8h na Veidrovem trgu v Šentvidu
CILJ: Zaboršt – Džokotov bajer
Kolesarska pot je dolga približno 15 km v eno smer.
Po postanku v Planinski koči se vračamo po isti poti nazaj do Prevojskega (Džokotovega) bajerja. Predviden prihod nazaj je ob 13. uri, kjer nas lahko pričakate še drugi člani, ki se na kolesarjenje ne boste podali.
Kolesarjenje je na lastno odgovornost. Obvezna je uporaba čelade.
Prijave sprejemamo na mail: oti.kotnik@gmail.com do 09.08.2023.
Lepo vabljeni!

Vidov sejem
2023-06-18 09:00 - 16:00 | Veidrov trg, Šentvid pri Lukovici, Veidrov trg, Šentvid pri Lukovici
Vabljeni na tradicionalni Vidov sejem, ki bo letos potekal v nedeljo, 18. junija 2023 od devetih dalje.
Po maši bo slavnostno odprtje sejma ob zvokih Godbe Lukovica. Nato bo g. župnik blagoslovil pivo, sledi degustacija piva.
Ob 12h se letos obeta novost: tekmovanje v metanju škornjev.
Ekipe, ki boste kuhale golaž, pridite ob 8.30. Prijavnino v znesku 35 EUR na ekipo plačate na mestu prireditve. Več informacij dobite pri Matevžu, tel. 040 817 001.
Prijave: Golazijada_prijavnica

VIDOVI DNEVI
2023-06-18
Ko goduje sveti Vid, tudi mi praznujemo. Letošnje Vidove dneve je zaznamoval glasbeni Vidov večer in pestro sejemsko dogajanje na Vidovem sejmu.
V petek, 16. junija 2023, smo v polni dvorani Kulturnega doma v Šentvidu prisluhnili zimzelenim slovenskim melodijam v odlični izvedbi Nastje in akustičnega tria Omahna. Nastja in fantje so poleg izvrstne glasbe poskrbeli tudi za odlično vzdušje, tako da smo spet doživeli en čaroben Vidov večer.
V nedeljo, 18. junija, pa se je na Veidrovem trgu v Šentvidu dogajalo od zgodnjih jutranjih ur. Po sveti maši v šentviški cerkvi je na prizorišču sejma zaigrala Godba Lukovica in naznanila prihod lepo okrašene konjske vprege z vozom, za kar je poskrbel Štefan Kveder. Na vozu pa so bili naloženi sodi piva Pivovarne Rokovnjač iz Lukovice. Seveda ni manjkala miss piva Maša Anžič, ki je ponosno pokazala svojo lento.
Na odru so vprego z rjavim hmeljevim zlatom pričakali županja Občine Lukovica mag. Olga Vrankar, podžupan Občine Lukovica Vincenc Dragar, predsednik Turističnega društva Sveti Vid Matevž Kotnik, župnik Župnije Brdo, Zlato Polje, Češnjice in Krašnja Bernard Rožman. Prireditev je povezoval Toni Praznik. Po pozdravnem nagovoru županje, je župnik Rožman z blagoslovom odprl sejemsko dogajanje. Po blagoslovu stojnic ter razstavljavcev in ekip, ki je kuhala golaž, je župnik z velikim lesenim kladivom zabil zamašek v sod, da je pivo brizgnilo nekaj metrov v zrak, nato pa se je začelo točenje rjavega hmeljevega zlata v lične steklene krigle z našim znakom. Dogajanje se je preselilo na trg, kjer so se ekipe pomerile v metanju škornjev, pod osamosvojitveno lipo na sredi trga pa je dišalo po kuhanem golažu.
Potekalo je tudi tekmovanje v kuhanja golaža, ki ga je nadzoroval Janez Dolšak, vodja članske ekipe Društva kuharjev in slaščičarjev Slovenije, zmagovalci Golažijade pa so bili letos Gamsi. Na Vidovem sejmu je tokrat potekalo tudi prvo tekmovanje v metanju škornjev v koš, ki ga je izdelal rokodelec iz Lukovice Milan Dernulovec, zmaga na tem tekmovanju pa je pripadla Zeleni ekipi.
Poleg bogate sejemske ponudbe s kakovostnimim slovenskimi izdelki, je bilo poskrbljeno tudi za bogat spremljevalni program in pestro gostinsko ponudbo. Poskrbljeno je bilo tudi za otroke, ki so se lahko zabavali v Vidkovi deželi.

Vidov večer
2023-06-16 20:30 - 23:00 | Kulturni dom Antona Martina Slomška Šentvid, Veidrov trg, Šentvid, Slovenija
Na letošnjem Vidovem večeru bomo poslušali zimzelene slovenske popevke v eksluzivni in izjemni zasedbe Nastje in akustičnega tria Omahna. Vabljeni, obeta se vrhunski glasbeni dogodek.

Potopisni vtisi iz južne Indije
2023-04-14 19:00 - 20:30 | Kulturni dom Antona Martina Slomška Šentvid, Veidrov trg, Šentvid, Slovenija

Izdelava velikonočne butare
2023-04-01 10:00, 2023-03-31 09:00 | Veidrov trg, Šentvid pri Lukovici, Veidrov trg, Šentvid pri Lukovici

Občni zbor
2023-03-03 19:00 - 20:30

Pustna povorka v Šentvidu
2023-02-18

Vidov sejem
2022-06-19
Prijavnica za kuhanje golaža 2022golažijada-2022 PRAVILA

Vidov večer
2022-06-17 21:00 | Kulturni dom Antona Martina Slomška Šentvid, Veidrov trg, Šentvid, Slovenija
Tokratni Vidov večer bo v znamenju irske glasbe in piva.
Z nami bo skupina Grešna sapica – šestčlanska skupina, ki z akustičnimi inštrumenti (violina, irska flavta, banjo, bodhran, kitara, bas) na zabaven način preigrava tradicionalno irsko glasbo. Poslušali bomo skladbe skupin The Dubliners, The Pogues… – znane irske skladbe, ki so na rednem programu v vsakem irskem pubu, še posebej v času praznovanja svetega Patrika.
Vstopnice po 10 EUR bodo na voljo eno uro pred koncertom v dvorani.

POSTAVITEV VELIKONOČNE BUTARE VELIKANKE
2022-04-09 09:00 - 12:00
Na cvetno soboto 9.4.2022, bo turistično društvo Sv. Vid postavljalo velikonočno butaro.
Zato naprošamo vse, ki obrezujete sedaj v spomladanskem času na vašem vrtu zelenje.
Kot so ciprese, pušpanj in oljke ali imate čas in greste v gozd in nabirate bršljin, resje….in ostalo
zelenje, ki bo krasilo našo butaro. Da ga prinesete k Andrejkatovim (pr strojbarju) v Šentvid pod kozolec.

PRAZNOVANJE 10 OBLETNICE DRUŠTVA....
2021-10-09 19:00 - 21:00 | SONNČNA DVORNA, Brdo pri Lukovici 5, LUKOVICA, 1225, Slovenija

Vidovi dnevi
2021-06-11 00:00 - 2021-06-13 23:59

Predpraznično druženje – domača igra
2020-12-18 08:00 - 2020-12-20 17:00

Adventni bazar
2020-11-28

September – zeliščarska delavnica
2020-09-01

Vidov večer
2020-06-12

Otroški bolšji sejem
2020-05-09

Pustna povorka s tekmovanjem za »NAJ PUSTNI KROF«
2020-02-22
Kdo bo ocvrl »NAJ PUSTNI KROF« 2020?
Turistično društvo Sv. Vid tudi letos organizira veliko pustno povorko, ki je vsako leto obogatena s
tekmovanjem za »NAJ PUSTNI KROF«.
Če ste tudi vi med tistimi, ki radi ocvrete slastne pustne krofe, vas vabimo, da jih prinesete na ogled
(2 krofa), v soboto 22.februarja 2020 ob 13 uri v KD A.M. Slomška v Šentvid. Tričlanska komisija bo
vse krofe ocenila po naslednjih kriterijih:

splošni videz (oblika in velikost krofa, sladkorni posip, venec),
struktura krofa (enakomernost sredice),
količina nadeva,
vonj in okus.

Vsak kriterij se ocenjuje s točkami od 1 do 5. Krof z največ doseženimi točkami dobi laskavi naziv
»NAJ PUSTNI KROF«, zmagovalec pa zasluženo nagrado.
Naj letošnje leto prevlada velik pustni navdih in prinese obilo krofe. Saj veste kaj je pomembno:
sodelovati in se prijeno družiti. Zato še enkrat prijazno povabilo k sodelovanju. Vsak krof bo
nagrajen!
Naj zadiši po pravih pustnih krofih!
